1. **CEF-TC-2019-2: Европейска платформа за умения и работни места в областта на цифровите технологии (European Platform for Digital skills and Jobs)**

ЕС е изправен пред критичен недостиг както на основни, така и на усъвършенствани цифрови умения – повече от 40 % от гражданите на ЕС нямат основни умения в областта на цифровите технологии. Развитието на цифровите умения на всички равнища е необходимо, за да се даде възможност за внедряване на нови технологии в икономиката, за увеличаване на производителността и за подкрепа на растежа. ЕС въведе няколко инициативи за справяне с това предизвикателство, включително Коалицията за умения и работни места в областта на цифровите технологии и нейните национални подразделения.

Това, което е необходимо сега е да се изгради мрежа от национални платформи и да се дадат повече правомощия на националните коалиции за умения и работни места в областта на цифровите технологии. Целта е да се подкрепи създаването на Европейска платформа, която да представлява единна точка за достъп до дейности за придобиване на цифрови умения, както и да се даде възможност за сътрудничество и оперативна съвместимост между националните инфраструктурите на националните коалиции (например уебсайтове или портали).

Платформата ще осигури: хранилище на съществуващите ресурси; инструменти за самооценка на компетентностите в областта на цифровите технологии; масови отворени онлайн курсове и други учебни материали за придобиването на цифрови компетентности; търсачка за съдържание, която е на разположение в инфраструктурите на националните коалиции; интерактивно пространство за обсъждане и обмен на знания, политики и стратегии за преодоляване на недостига на цифрови умения на пазара на труда.

Изграждането ще стане на два етапа.

• Първият етап, който ще започне през 2019 г., ще се съсредоточи върху разработването на основна платформа за услуги, която след това ще се използва за свързване на националните коалиции в ЕС. Платформата има за цел споделяне на ресурси, услуги и практики между националните коалиции. Всички услуги ще бъдат достъпни и ще се предоставят както на равнище ЕС, така и чрез оперативно съвместими инфраструктури на националните коалиции. Финансирането на този етап е чрез обществена поръчка, която се очаква да бъде обявена през юли 2019 г.

• Втората фаза ще подпомогне свързването на инфраструктурите на националните коалиции. Тази фаза ще се финансира чрез безвъзмездна помощ, като поканата за представяне на предложения за проекти се очаква да се отвори на 4 юли 2019 г. Целта е да се изградят оперативно съвместими връзки към основната платформа. Тези връзки ще позволят на националните коалиции да споделят своите дейности и съдържание, като по този начин ще станат достъпни и използваеми на националните езици. Конкурсът ще бъде отворен само за Дигиталната национална коалиция <https://www.digitalalliance.bg>. Информация за коалицията може да се намери и на <https://ec.europa.eu/digital-single-market/en/digital-national-alliance-dna-bulgaria>.